CELEX: 62006CA0287
Language: et
Date: 2008-03-06 00:00:00
Title: Liidetud kohtuasjad C-287/06 kuni C-292/06: Euroopa Kohtu (esimene koda) 6. märtsi 2008 . aasta otsus (Verwaltungsgericht Kölni (Saksamaa) eelotsusetaotlus) — Deutsche Post AG (C-287/06, C-288/06 ja C-291/06), Magdeburger Dienstleistungs- und Verwaltungs GmbH (MDG) (C-289/06), Marketing Service Magdeburg GmbH (C-290/06), Vedat Deniz (C-292/06) versus Saksamaa Liitvabariik (Postiteenused — Direktiiv 97/67/EÜ — Universaalse postiteenuse osutajale reserveeritud valdkond — Äriklientidele ettenähtud erihinnad, mida kohaldatakse eelsorteeritud posti minimaalsete koguste toimetamisel postivõrgu kindlaksmääratud punkti — Paljude saatjate postisaadetisi majandustegevusena ja oma nimel koondavatele postikoondajatele erihindade kohaldamisest keeldumine)

26.4.2008   
            
            
               ET
            
            
               Euroopa Liidu Teataja
            
            
               C 107/3
            
         Euroopa Kohtu (esimene koda) 6. märtsi 2008. aasta otsus (Verwaltungsgericht Kölni (Saksamaa) eelotsusetaotlus) — Deutsche Post AG (C-287/06, C-288/06 ja C-291/06), Magdeburger Dienstleistungs- und Verwaltungs GmbH (MDG) (C-289/06), Marketing Service Magdeburg GmbH (C-290/06), Vedat Deniz (C-292/06) versus Saksamaa Liitvabariik
   (Liidetud kohtuasjad C-287/06 kuni C-292/06) (1)
   
   (Postiteenused - Direktiiv 97/67/EÜ - Universaalse postiteenuse osutajale reserveeritud valdkond - Äriklientidele ettenähtud erihinnad, mida kohaldatakse eelsorteeritud posti minimaalsete koguste toimetamisel postivõrgu kindlaksmääratud punkti - Paljude saatjate postisaadetisi majandustegevusena ja oma nimel koondavatele postikoondajatele erihindade kohaldamisest keeldumine)
   (2008/C 107/04)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Köln
   Põhikohtuasja pooled
   
      Hagejad: Deutsche Post AG (C-287/06, C-288/06 ja C-291/06), Magdeburger Dienstleistungs- und Verwaltungs GmbH (MDG) (C-289/06), Maketing Service Magdeburg GmbH (C-290/06), Vedat Deniz (C-292/06)
   
      Kostja: Saksamaa Liitvabariik
   
      Menetluses osalesid: Marketing Service Magdeburg GmbH (C-287/06), Citipost Gesellschaft für Kurier- und Postdienstleistungen mbH (C-288/06), Deutsche Post AG (C-289/06, C-290/06 ja C-292/06), Magdeburger Dienstleistungs- und Verwaltungs GmbH (MDG) (C-291/06)
   Kohtuasja ese
   Eelotsusetaotlus — Verwaltungsgericht Köln (Saksamaa) — EÜ asutamislepingu artikli 47 lõike 2 ja artikli 95 ning Euroopa Parlamendi ja nõukogu 15. detsembri 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 15, lk 14; ELT eriväljaanne 06/03, lk 71), muudetud Euroopa Parlamendi ja nõukogu 10. juuni 2002. aasta direktiiviga 2002/39/EÜ, millega muudetakse direktiivi 97/67/EÜ ühenduse postiteenuste konkurentsile avamise jätkamise kohta (EÜT L 176, lk 21; ELT eriväljaanne 06/04, lk 316), artikli 12 viienda taande ja artikli 7 lõike 1 tõlgendamine — Universaalse postiteenuse osutaja kohustus pakkuda neid erihindu, mida kohaldatakse äriklientidele, kes ise transpordivad eelsorteeritud postisaadetised sorteerimiskeskustesse, samuti professionaalsele postiteenuse osutajale, kes kogub saadetised kokku nende saatjatelt ning seejärel, sarnaselt äriklientidega, eelsorteerib need ja toimetab need sorteerimiskeskusse
   Resolutiivosa
   Euroopa Parlamendi ja nõukogu 15. detsembri 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (muudetud Euroopa Parlamendi ja nõukogu 10. juuni 2002. aasta direktiiviga 2002/39/EÜ) artikli 12 viiendat taanet tuleb tõlgendada nii, et sellega on vastuolus, kui ettevõtjatele, kes koondavad majandustegevusena ja oma nimel paljude saatjate postisaadetisi, keeldutakse kohaldamast erihindu, mida universaalse postiteenuse osutaja riigis kohaldab oma ainulitsentsi valdkonnas äriklientidele eelsorteeritud posti minimaalsete koguste toimetamisel oma sorteerimiskeskustesse.
   
      (1)  ELT C 261, 28.10.2006.